Дадатак 6

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ІНФАРМАТЫКА»**

1. **Вучэбныя праграмы**

У 2024/2025 навучальным годзе выкарыстоўваюцца вучэбныя праграмы па вучэбным прадмеце «Інфарматыка», зацверджаныя пастановай Міністэрства адукацыі Рэспублікі Беларусь ад 07.07.2023 №190.

Усе вучэбныя праграмы размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Інфарматыка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/informatika.html)*.*

1. **Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2024/2025 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by).

Да 2024/2025 навучальнага года перавыдадзены з улікам вынікаў вопытнай праверкі, дыялогавых пляцовак, грамадскай экспертызы вучэбныя дапаможнікі:

Котаў, У. М. **Інфарматыка** : вучэбны дапаможнік для 6 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / У. М. Котаў [і інш.]. – Мінск : Народная асвета, 2024.

Котов, В. М. **Информатика**: учебное пособие для 6 класса учреждений образования, реализующих образовательные программы общего среднего образования, с русским языком обучения и воспитания / В. М. Котов [и др.]. – Минск : Народная асвета, 2024.

У працэсе падрыхтоўкі вучэбнага дапаможніка да перавыдання скарэкціраваны змястоўная частка некаторых практыкаванняў, фармулёўкі пытанняў і заданняў, тэкст асобных параграфаў. З мэтай удасканалення выхаваўчага патэнцыялу вучэбнага дапаможніка яго змест дапоўнены тэкстамі і заданнямі, накіраванымі на фарміраванне ў вучняў патрыятызму, навыкаў здароўезберажэння, беражлівых адносін да навакольнага асяроддзя і прыродакарыстання.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Інфарматыка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/informatika.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Інфарматыка» ў 2024/2025 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Інфарматыка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/informatika.html)*.*

1. **Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Інфарматыка» можа вывучацца на павышаным узроўні ў VIII і IX класах у аб'ёме не больш за 2 дадатковыя вучэбныя гадзіны на тыдзень.

На III ступені агульнай сярэдняй адукацыі вучэбны прадмет «Інфарматыка» можа вывучацца на павышаным узроўні ў X–XI класах у аб'ёме 2 дадатковыя вучэбныя гадзін на тыдзень.

Пры вывучэнні вучэбнага прадмета «Інфарматыка» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе [*http://profil.adu.by*](http://profil.adu.by/)*.*

Метадычныя рэкамендацыі па арганізацыі вывучэння вучэбнага прадмета «Інфарматыка» на павышаным узроўні размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

1. **Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 24.04.2024 № 47 зацверджаны тыпавы вучэбны план ліцэя. У адпаведнасці з зацверджаным планам ліцэя магчымы два варыянты вывучэння вучэбнага прадмета «Інфарматыка» на базавым узроўні:

у X **і** XI класах (на вывучэнне вучэбнага прадмета ўстанаўліваецца 1 вучэбная гадзіна на тыдзень у кожным класе);

**толькі** ў X **ці толькі** ў XI класе (на вывучэнне вучэбнага прадмета ўстанаўліваецца 2 вучэбныя гадзіны на тыдзень; усяго 70 гадзін у X класе або 68 гадзін у XI класе).

Пры гэтым на правядзенне франтальных кантрольных работ у X або XI класах адводзіцца 2 гадзіны.

Размеркаванне вучэбных гадзін па тэмах для вывучэння вучэбнага прадмета «Інфарматыка» на базавым узроўні ў X і XI класах наступнае:

|  |  |  |  |
| --- | --- | --- | --- |
| Клас | Тэма | Колькасць гадзін на вывучэнне тэмы ў X класе | Колькасць гадзін на вывучэнне тэмы ў XI класе |
| X (XI) | Алгарытмы апрацоўкі масіваў | 12 | 12 |
| Захаванне і апрацоўка інфармацыі ў базах даных | 10 | 10 |
| Камп’ютар як універсальны сродак апрацоўкі інфармацыі  | 8 | 8 |
| Камп’ютарныя камунікацыі і інтэрнэт  | 3 | 3 |
| Уводзіны ў аб’ектна-падзейнае праграміраванне | 8 | 8 |
| Асновы вэб-канструявання | 12 | 12 |
| Камп’ютарнае мадэляванне | 10 | 10 |
| Інфармацыйныя тэхналогіі ў грамадстве | 3 | 3 |
| Усяго: | 66 + 4 рэзервовыя гадзіны | 66 + 2 рэзервовыя гадзіны |

Згодна з тыпавым планам ліцэя ў X і ў XI класах на вывучэнне вучэбнага прадмета «Інфарматыка» на павышаным узроўні ўстанаўліваецца па 3 вучэбныя гадзіны на тыдзень у кожным класе. Размеркаванне вучэбных гадзін па тэмах ажыццяўляецца згодна з вучэбнай праграмай.

1. **Асаблівасці арганізацыі адукацыйнага працэсу**

У 2023 годзе праведзена нацыянальнае даследаванне якасці адукацыі (НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці вучняў, размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html).

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць веды, уменні і навыкі, якія набываюцца, для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад, які ўключае прыёмы: дыскусія, дэбаты, вусная прэзентацыя, публічнае выступленне, выказванне ўласнай пункту гледжання, інтэрв'ю і інш.;

эўрыстычны метад, які ўключае прыёмы: мазгавы штурм, знаходжанне аналогій, функцыянальны аналіз, эўрыстычныя назіранні, эўрыстычныя пытанні і інш.;

метад праектаў, які ўключае прыёмы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад, які ўключае прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, заснаваным на розных жыццёвых сітуацыях. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя на фарміраванне розных аспектаў функцыянальнай адукаванасці:

трактоўка вучнямі інфармацыі аб аб'екце, прадстаўленай у тэкставай або графічнай форме;

выдзяленне падобных і адрозных уласцівасцей вывучаемага аб'екта або з'явы;

устанаўленне падабенства (аналогіі) малавывучанага аб'екта з добра вядомым аб'ектам у форме гіпотэзы;

прымяненне прыёму мадэлявання;

фарміраванне ўменняў фармуляваць вывады на аснове наяўных даных;

знаходжанне шляхоў рашэння праблемных жыццёвых сітуацый;

пошук, вылучэнне, інтэрпрэтацыю, пераўтварэнне, ацэнка і крытычнае асэнсаванне інфармацыі і г. д.

Да 2024/2025 навучальнага года падрыхтавана серыя ВМК факультатыўных заняткаў па фарміраванні функцыянальнай адукаванасці сродкамі праектнай дзейнасці. Поўны пералік ВМК і распрацаваныя вучэбна-метадычныя комплексы размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html).

Кожны ВМК для факультатыўных заняткаў уключае вучэбную праграму факультатыўных заняткаў, дыдактычныя матэрыялы (дапаможнік для вучняў) і метадычныя рэкамендацыі (дапаможнік для настаўнікаў).

1. **Рэалізацыя выхаваўчага патэнцыялу вучэбнага прадмета**

У 2024/2025 навучальным годзе неабходна прадоўжыць работу па рэалізацыі ў адукацыйным працэсе выхаваўчага патэнцыялу вучэбных прадметаў з мэтай фарміравання ў вучняў пачуцця патрыятызму, грамадзянскасці, павагі да гістарычнага мінулага, стваральнай працы як галоўнай умове развіцця беларускай дзяржавы. Рашэнне гэтых задач павінна спрыяць фарміраванню атмасферы міру і згоды ў беларускім грамадстве і быць напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Вучэбнай праграмай па вучэбным прадмеце «Інфарматыка» прадугледжана дасягненне вучнямі наступных асобасных адукацыйных вынікаў: інфармацыйная культура, веданне асноў інфармацыйнай бяспекі, лагічнае і алгарытмічнае мысленне і іншых адукацыйных вынікаў.

Пры фармулёўцы выхаваўчых задач урока варта арыентавацца на фарміраванне і развіццё асобы, якая валодае якасцямі грамадзяніна, патрыёта, якая цікавіцца гістарычным мінулым сваёй Радзімы, беражліва адносіцца да гісторыі свайго народа і здольнай паважаць і шанаваць нацыянальныя традыцыі.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданням, якія спрыяюць фарміраванню патрыятызму і грамадзянскасці, нацыянальнай самасвядомасці, маральнай культуры, культуры бяспекі жыццядзейнасці, каштоўнасных адносін да свайго здароўя, культуры сямейных адносін. Напрыклад:

пры вывучэнні тэмы «Апрацоўка растравых выяў» рэкамендуецца прапанаваць вучням стварыць выявы па тэматыцы «Год якасці», выявы Дзяржаўнага сцяга Рэспублікі Беларусь, беларускага арнаменту, эмблемы школы і іншыя выявы;

пры вывучэнні тэмы «Стварэнне тэкставых дакументаў» мэтазгодна выкарыстоўваць урыўкі твораў беларускіх аўтараў для вывучэння асноўных аперацый над тэкстам;

пры вывучэнні тэмы «Камп'ютарныя прэзентацыі» можна выкарыстоўваць наступную тэматыку прэзентацый: «Гістарычныя месцы маёй малой радзімы», «Нашы вядомыя суайчыннікі», «Каштоўнасці нашага роднага краю», «Не выходзячы з дому (падарожжа па гістарычных месцах Беларусі)», «Беларусь у космасе» і інш.;

пры вывучэнні тэмы «Асновы вэб-канструявання» мэтазгодна разгледзець прыклады стварэння вэб-старонкі з выкарыстаннем інфармацыі аб музеях і помніках Беларусі, прамысловасці Беларусі, сямейных традыцыях, дасягненнях беларускіх спартсменаў, навукоўцаў і іншых матэрыялаў;

пры вывучэнні тэмы «Захоўванне і апрацоўка інфармацыі ў базах даных» можна ствараць базы даных па такіх тэмах, як «Славутасці маёй малой радзімы», «Нашы землякі-героі», «Юбілейныя і памятныя даты Беларусі» і інш.

Неабходна адзначыць, што інфармацыйнае напаўненне вучэбных заняткаў можа мяняцца з улікам адукацыйных запытаў канкрэтнага класа, установы адукацыі.

З мэтай рэалізацыі выхаваўчага патэнцыялу вучэбнага прадмета рэкамендуецца выкарыстоўваць актыўныя метады і формы навучання: дзелавую гульню, мазгавы штурм, практычны эксперымент, аналіз практычных сітуацый, метад праектаў і інш.

Магчымыя тэмы праектаў: «Свет ствараем разам», «Інтэлектуальныя пошукавыя сістэмы», «Інфармацыйная бяспека ў кіберпрасторы», «Меры па папярэджанні пагроз у інфармацыйнай сферы», «Карысць і шкода камп'ютарных гульняў».

Важнай задачай вучэбнага прадмета «Інфарматыка» з'яўляецца фарміраванне **асноў інфармацыйнай бяспекі вучняў**. Важна пазнаёміць вучняў з рознымі праявамі кіберпагроз (інтэрнэт-залежнасць, ашуканскія дзеянні ў інтэрнэце (напрыклад, прапанова вялікіх зніжак у абмен на паведамленне асабістых даных і інш.), гвалт у інтэрнэце, надакучлівая рэклама і іншыя праявы кіберпагроз) і спосабамі барацьбы з імі. Найбольш эфектыўным у дадзеным выпадку з'яўляецца рашэнне сітуацыйных задач на распазнаванне кіберпагроз і прыняцце адпаведных рашэнняў.

На ўроках інфарматыкі трэба падрыхтаваць вучняў да бяспечных паводзін у сетцы Інтэрнэт. Пры вывучэнні тэмы «Інтэрнэт. Электронная пошта» неабходна арганізаваць знаёмства вучняў з сеткавым этыкетам, навучыць навыкам карэктнай і бяспечнай работы і зносін у сетцы Інтэрнэт. Важна сфарміраваць у вучняў уяўленне аб лічбавай павазе, спосабах процідзеяння гвалту ў інтэрнэце.

Дамашняе заданне па вучэбным прадмеце «Інфарматыка», якое патрабуе выкарыстання электронных сродкаў навучання, вучням не задаецца. Аднак дамашнія заданні з выкарыстаннем камп'ютара могуць выконвацца вучнямі на добраахвотнай аснове. Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

Правілы бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі (Глава 9. Забеспячэнне бяспекі пры арганізацыі адукацыйнага працэсу па вучэбным прадмеце «Інфарматыка») размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Правілы бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/pravila-bezopasnosti-organizatsii-obrazovatelnogo-protsessa-organizatsii-vospitatelnogo-protsessa-pri-realizatsii-obrazovatelnykh-programm-obshchego-srednego-obrazovaniya.html)*.*

У 2023 годзе ў рамках навуковага даследавання распрацаваны камплекты заданняў і задач па вучэбных прадметах «Фізіка», «Хімія», «Матэматыка, «Біялогія», «Геаграфія» для забеспячэння дапрофільнай падрыхтоўкі (VIII–IX класы) і профільнага навучання (X–XI класы) на аснове інфармацыйных тэхналогій.

Сутнасць распрацаваных заданняў і задач заключаецца ў тым, каб, вывучаючы вучэбны матэрыял па біялогіі, матэматыцы, хіміі, фізіцы і геаграфіі, асвойваць інфармацыйныя тэхналогіі.

Заданні будуць спрыяць павышэнню інфармацыйна-камунікацыйнай кампетэнцыі вучняў; фарміраванню навыкаў выкарыстання высокатэхналагічных сродкаў навучання; узбраенню вучняў новым інструментарыем для выканання практыка-арыентаваных заданняў; вывучэнню з'яў і працэсаў у макра- і мікрасвеце на аснове выкарыстання сродкаў камп'ютарнай графікі і камп'ютарнага мадэлявання; развіццю ў вучняў уменняў, якія дазваляюць абменьвацца інфармацыяй з дапамогай сучасных інфармацыйных тэхналогій; фарміраванню інфармацыйнай адукаванасці вучняў.

Распрацаваныя заданні і задачы размешчаны на нацыянальным адукацыйным партале ў раздзеле «Профільнае навучанне» ў адпаведных прадметных катэгорыях (фізіка, хімія, матэматыка, біялогія, геаграфія): [*http://profil.adu.by*](http://profil.adu.by).

1. **Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by)– адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбных прадметах;

[*https://qr.adu.by/sl/kbJBFg1BZ*](https://qr.adu.by/sl/kbJBFg1BZ) – праект «Гісторыя развіцця праграміравання» (удзельнік конкурсу «Камп'ютар. Адукацыя. Інтэрнэт», 2022 г.);

[*https://mir.pravo.by*](https://mir.pravo.by) – «Дзіцячы прававы сайт». У раздзеле «Карысная інфармацыя» можна азнаёміцца з блокамі «Інтэрнэт і дзіця» і «Бацькоўскі кантроль», у раздзеле «Гульні і конкурсы» размешчана спасылка на «Мультымедыйны вучэбны дыстанцыйны курс бяспечнага карыстання рэсурсамі сеткі Інтэрнэт»;

[*https://kids.pomogut.by*](https://kids.pomogut.by) – сумесны праект Прадстаўніцтва Дзіцячага Фонду ААН (ЮНІСЕФ) у Рэспубліцы Беларусь і Міністэрства ўнутраных спраў Рэспублікі Беларусь, адзін з асвятляемых напрамкаў якога – «Бяспека дзяцей ў сетцы» (артыкулы, буклеты і віктарыны па дадзенай тэматыцы);

[*https://kids.kaspersky.ru*](https://kids.kaspersky.ru) – рэсурс Kids Safe Media – распрацоўка АТ «Лабараторыя Касперскага» адукацыйнага кантэнту па абароне дзяцей у лічбавым асяроддзі (памяткі, інфармацыйныя артыкулы, інтэрактыўныя заданні, серыял для падлеткаў «Мама, я буду блогерам!»).

1. **Арганізацыя метадычнай работы**

Для арганізацыі метадычнай работы з настаўнікамі інфарматыкі ў 2024/2025 навучальным годзе прапануецца адзіная тэма «**Павышэнне якасці выкладання сродкамі вучэбнага прадмета “Інфарматыка”, у тым ліку ў кантэксце фарміравання функцыянальнай пісьменнасці вучняў».**

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

Развіццё прафесійнай кампетэнтнасці настаўнікаў ажыццяўляецца праз работу метадычных фарміраванняў: школьнага, раённага (гарадскога) вучэбна-метадычных аб'яднанняў настаўнікаў, школы маладога настаўніка, школы ўдасканалення педагагічнага майстэрства, творчых і праблемных груп і інш. Дзейнасць усіх метадычных фарміраванняў павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, адукацыйнага і кваліфікацыйнага ўзроўняў педагагічных работнікаў, іх прафесійных інтарэсаў, запытаў і садзейнічаць іх прафесійнаму развіццю.

На жнівеньскіх прадметных секцыях настаўнікаў інфарматыкі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па інфарматыцы ў 2024/2025 навучальным годзе:

Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі: выхаванне ў сістэме адукацыі, агульныя патрабаванні да арганізацыі адукацыйнага працэсу;

стварэнне бяспечных умоў арганізацыі адукацыйнага працэсу;

вучэбныя праграмы і новыя вучэбныя выданні па вучэбным прадмеце «Інфарматыка»;

выкарыстанне матэрыялаў адзінага інфармацыйна-адукацыйнага рэсурсу ў адукацыйным працэсе па вучэбным прадмеце «Інфарматыка»: [https://eior.by](https://eior.by/).

2. Арганізацыя і змест метадычнай работы з настаўнікамі інфарматыкі ў 2024/2025 навучальным годзе з улікам аналізу вынікаў папярэдняга навучальнага года.

На пасяджэннях метадычных фарміраванняў настаўнікаў інфарматыкі рэкамендуецца разгледзець тэарэтычныя і практычныя аспекты фарміравання функцыянальнай адукаванасці вучняў, пытанні методыкі выкладання вучэбнага прадмета ў кантэксце разглядаемай тэмы:

рэалізацыя задач Года якасці сродкамі вучэбнага прадмета, у тым ліку ў кантэксце фарміравання функцыянальнай адукаванасці вучняў;

сучасны ўрок па інфарматыцы ў кантэксце фарміравання функцыянальнай адукаванасці вучняў;

метады і прыёмы арганізацыі праектнай дзейнасці як сродак фарміравання функцыянальнай адукаванасці вучняў;

рэалізацыя міжпрадметных сувязей пры вывучэнні інфарматыкі ў кантэксце фарміравання функцыянальнай пісьменнасці вучняў;

прыёмы фарміравання ў вучняў сацыяльна і асобасна значных якасцей сродкамі вучэбнага прадмета «Інфарматыка»;

метады і прыёмы навучання вучняў рашэнню практыка-арыентаваных задач як сродак развіцця лагічнага і алгарытмічнага мыслення.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў: <https://clck.ru/3AJ8HA>.